כרומבוק

כרומבוק (באנגלית: Chromebook) הוא מחשב המבוסס על מערכת ההפעלה Chrome OS של גוגל. המחשב מתבסס על יכולת חיבור לרשת האינטרנט כדי להפעיל יישומי רשת וכל המידע שבו מאוחסן בענן. מחשב ה"כרומבוק" שווק תחילה כמכשיר זול, שפתיחת המחשב ומשך זמן ההפעלה של המערכת על פי גוגל, הוא 7 שניות. המערכת והיישומים השונים מתעדכנים באופן אוטומטי מהרשת ולא דורשים התערבות או ידע מהמשתמש. תחילה על המחשב הותקן כדרך קבע דפדפן כרום של גוגל בלבד וניתן היה להוריד אפליקציות ויישומים נוספים מהרשת. באפריל 2012 הוסיפה גוגל "שולחן עבודה", בצורה הדומה לזו הנהוגה בשאר מערכות ההפעלה הנפוצות, הכולל את היישומים Google Docs‏Google Sheets, Google Slides, Google Drawings, ו-Google Keep. בהיעדר חיבור לרשת ניתן להשתמש בגרסאות הלא מקוונות של יישומים ולהשתמש בנגן קובצי מוזיקה המותקן במחשב, לצפות בתמונות וקובצי pdf. מחשבי ה"כרומבוק" הראשונים יוצרו על ידי אייסר וסמסונג והושקו במאי 2011, הם הכילו 16gb ssd ובין 2gb ל-4gb זיכרון גישה אקראית. חלקם היו דגמים המתבססים על חיבור לאינטרנט עם Wi-Fi בלבד וחלקם דגמים המאפשרים חיבור גם באמצעות רשת סלולר דור 3. בראשית שנת 2013 הצטרפו לשוק גם מחשבים מבית היצרניות HP, לנובו וגם גוגל עצמה שהכריזה בפברואר 2013 על ה"Chromebook Pixel", המחשב בעל רזולוציית המסך הגבוהה ביותר בעולם, המבוסס על מעבד כפול ליבה Core i5 של אינטל במהירות 1.8 ג'יגה-הרץ, עם מסך בגודל 12.85 אינץ' ברזולוציה של 1,700 על 2,560 פיקסלים. בינואר 2014 נוספה היצרנית טושיבה לרשימת החברות המייצרות מחשבי chromebook והכריזה על השקת דגם משלה. במאי 2014 הושקו במקביל 20 דגמי כרומבוק מחמישה יצרנים שונים. בדצמבר 2014 עקפו מחשבי כרומבוק את מכשירי האייפד של אפל לראשונה, והפכו למכשיר הפופולרי ביותר בתחום החינוך בארצות הברית. במרץ 2015 החלה גוגל לשווק מחשבי כרום בישראל, תחילה לא ניתן היה למצוא את המחשבים בחנויות, והם שווקו במגזר החינוכי ודרך משווקים למגזר העסקי. ברבעון הראשון של 2016, עקפו מכירות מחשבי כרום OS את מכירות מחשבי אפל בארצות הברית. באוגוסט 2019, השיקה חברת דל שני דגמי כרומבוק המיועדים לשוק הארגוני, כחלק מתוכנית של גוגל, שמטרתה להחדיר את המחשבים שלה למרחב העבודה הארגוני. במסגרת התוכנית הושק Chrome Enterprise, סדרה של כלים לניהול תשתית המחשוב עבור ארגונים. בשנת 2021 לראשונה מחשבי כרומבוק נמכרו יותר ממחשבי אפל לאורך שנה שלמה ברחבי העולם. גרסאות של "כרומבוק" כמחשב שולחני פותחו על ידי כמה יצרנים. ערך מורחב – Chromebit ה-Chromebit הוא דונגל שמייצרת אסוס, המריץ את מערכת ההפעלה כרום OS על טלוויזיה או מסך מחשב באמצעות כניסת ה-HDMI ומאפשר להפעיל אותם כמחשב שולחני. המוצר הושק במרץ 2015. ה-Chromebox הוא מחשב אישי זעיר שהושק במאי 2012. כ-7 יצרנים שונים השיקו גרסאות שונות של ה-Chromebox. ה-Chromebase הוא גרסה של מחשב ומסך משולב המיוצרת בין השאר על ידי החברות LG ו-HP. מדיה וקבצים בנושא כרומבוק בוויקישיתוף אתר האינטרנט הרשמי של כרומבוק (באנגלית) כרומבוק, ברשת החברתית פייסבוק כרומבוק, ברשת החברתית אקס (טוויטר) כרומבוק, ברשת החברתית אינסטגרם כרומבוק, סרטונים בערוץ היוטיוב כרומבוק, הבלוג הרשמי גד גניר, מה תקבלו בלפטופ כרומבוק באלף שקלים?, באתר הארץ, 6 באפריל 2016 צחי הופמן, ‏גוגל לא מתייאשת ומציגה: לפטופ אייסר ב-200 דולר, באתר גלובס, 13 בנובמבר 2012 Chrome OS של גוגל: המחשב יעלה תוך 7 שניות, באתר "אנשים ומחשבים", 9 בנובמבר 2009 צחי הופמן, ‏מערכת ההפעלה של גוגל: עולה במהירות של 7 שניות, באתר גלובס, 23 בנובמבר 2009 צבי קצבורג, ‏גוגל משנה כיוון: מערכת ההפעלה כרום תכלול שולחן עבודה, באתר "אנשים ומחשבים", 16 באפריל 2012 ג'ון בן-זקן, ‏גוגל מתחרה ישירות במיקרוסופט: משיקה מחשבים ניידים מבוססי כרום, באתר "אנשים ומחשבים", 12 במאי 2011 לילה אודינייב, ‏מחסל המקבוק: גוגל הציגה לפטופ עם המסך הכי טוב בעולם, באתר ‏מאקו‏, 22 בפברואר 2013 צבי קצבורג, ‏גוגל השיקה כרום-בוק עם הרזולוציה הגבוהה ביותר בשוק הניידים, באתר "אנשים ומחשבים", 24 בפברואר 2013 דיווח על הדגמים של טושיבה באתר newsfactor צחי הופמן, ‏גוגל ואינטל הציגו 20 דגמי כרומבוק חדשים, באתר גלובס, 7 במאי 2014 פייננשל טיימס, ‏חינוך גבוה: גוגל עוקפת את אפל בבתי הספר בארה"ב, באתר גלובס, 1 בדצמבר 2014 אמיתי זיו, לפטופ של גוגל ב-1,400 שקל: מחשבי הכרומבוק מגיעים לישראל, באתר TheMarker‏, 9 במרץ 2015 עדי פרל, ‏לראשונה: הכרומבוק עוקף את המק במכירות, באתר Geektime‏, 22 במאי 2016 צבי קצבורג, ‏דל השיקה לראשונה שני מחשבי כרומבוק המיועדים לשוק הארגוני, באתר "אנשים ומחשבים", 27 באוגוסט 2019 רועי בהריר-פרל, היסטוריה דיגיטלית: מחשבי כרומבוק נמכרו יותר ממחשבי מאק לאורך שנה שלמה, באתר אייס, 20 בפברואר 2021 צחי הופמן, ‏הכירו את הכרומביט של גוגל: מחשב זעיר לחיבור לטלוויזיה, באתר גלובס, 1 באפריל 2015 נדב דופמן-גור, ‏אופס, ה-Chromebox נחשף בטעות, עם המחיר, באתר Geektime‏, 23 במאי 2012